जोनी डेपले जिते पूर्वपत्नीसँगको मुद्दा
हलिउड फिल्म 'पाइरेट्स अफ क्यारेबियन्स'का अभिनेता जोनी डेपले पूर्वपत्नी एम्बर हर्डसँग मानहानीको मुद्दा जितेका छन् । अदालतले डेपको मानहानी गरेबापत एम्बर हर्डले १५ मिलियन अमेरिकन डलरको क्षतिपूर्ति दिनुपर्ने आदेश दिएको अन्तर्राष्ट्रिय सञ्चारमाध्यमले समाचारमा उल्लेख गरेका छन् । १५ मिलियनमा १० मिलियन मुआब्जा र बाँकी ५ मिलियन दण्डस्वरुप एम्बरले डेपलाई तिर्नुपर्ने आदेशमा बताइएको छ ।
काठमाडौँ — हलिउड फिल्म 'पाइरेट्स अफ क्यारेबियन्स'का अभिनेता जोनी डेपले पूर्वपत्नी एम्बर हर्डसँग मानहानीको मुद्दा जितेका छन् । अदालतले डेपको मानहानी गरेबापत एम्बर हर्डले १५ मिलियन अमेरिकन डलरको क्षतिपूर्ति दिनुपर्ने आदेश दिएको अन्तर्राष्ट्रिय सञ्चारमाध्यमले समाचारमा उल्लेख गरेका छन् । १५ मिलियनमा १० मिलियन मुआब्जा र बाँकी ५ मिलियन दण्डस्वरुप एम्बरले डेपलाई तिर्नुपर्ने आदेशमा बताइएको छ ।अदालतको फैसलापछि एम्बरले यस्तो निर्णयले अन्य महिलाहरूमा समेत असर पर्ने बयान दिएकी थिइन् । त्यस्तै डेपले भने बयानमा सुरुवातदेखि नै आफूहरूले सत्यता बाहिर ल्याउन खोजेको र सत्यलाई कहिल्यै मेटाउन नसकिने भन्दै बयान दिएका छन् ।सन् २०१८ मा अभिनेत्री एम्बरले वासिङटन पोस्टमा आफू घरेलु हिंसाको शिकार भएको कुरा सार्वजनिक गरेकी थिइन् । तर, उनले त्यतिबेला कसैको नाम लिएकी थिइनन् । अखबारमा आफूलाई पत्नी कुटुवा (वाइफ बिटर) उल्लेख गरेसँगै जोनीले उक्त लेखले आफ्नो करिअरमा असर गरेको भन्दै मानहानीको मुद्दा दर्ता गरेका थिए ।पूर्वपत्नीमाथि उनले ५० मिलियन रकम क्षतिपूर्तिको मुद्दा दायर गरेका थिए । त्यसको बदलामा एम्बरले उल्टै उनीमाथि सय मिलियन डलरको मुद्दा चलाएकी थिइन् । यस मुद्दामाथि विगत ६ हप्तादेखि सुनुवाइ हुँदै आएको थियो ।एम्बरको लेख झुटो र मानहानी गर्ने किसिमको रहेको अदालतले आदेशमा उल्लेख गरेको अन्तर्राष्ट्रिय समाचार संस्थाहरूले लेखेका छन् । एम्बरले आफ्नो विवाहबारे दिएको बयान पनि अदालतले झुटो बताएको छ ।सात सदस्यसहित एक न्यायाधीशले उक्त मुद्दाको सुनुवाइ गरेका थिए । यसअघि सन् २०१६ मै एम्बरले जोनीमाथि हातपात गरेको आरोप लगाएकी थिइन् ।जोनी डेप तीन पटक ओस्कारमा उत्कृष्ट अभिनेताको सूचीमा मनोनीत कलाकार हुन् । 